Tróilos z Élidy

Tróilos (Tróilos) bol olympijský víťaz v tethrippe a v synóride v roku 372 pred Kr.Donald G. Kyle, Sport and Spectacle in the Ancient World, 127Pausanias, Periégésis tés Hellados, 6,1,4-5.

Tróilos, syn Alkina z Élidy, bol na 102. olympijských hrách v roku 372 pred Kr. korunovaný olivovými vencami za víťazstvá v tethrippe a v synóride.  Tethrippon (preteky dvojkolesových vozov so štvorzáprahom) zaradili do olympijského programu na 25. hrách v roku 680 pred Kr. a synóris (preteky na voze s dvojzáprahom) na 93. hrách v roku 408 pred Kr.Eusebios, Kronika 2,193.

Tróilovi za jeho olympijské víťazstvá dali zhotoviť sochu, ktorú potom k verejnej úcte vztýčili v Olympii medzi sochy slávnych olympijských víťazov. Tróilovu sochu ešte v druhom storočí videl cestovateľ a spisovateľ Pausanias, ktorý zaznamenal: „Pri Kleogenovi stojí Deinolochos, syn Pyrrhov, a Tróilos, syn Alkinov. Aj títo muži pochádzali z Élidy, a zvíťazili tiež: jeden bol hellanodikom a zároveň si odniesol víťazstvo s koňmi, druhý potom, Tróilos, zvíťazil s dvojzáprahom dospelých koní a so so žriebätami. Zvíťazil potom pri sto druhej olympiáde od tej doby ustanovili Éliďania zákon, že sa nabudúce nikto z hellanodikov nesmel zúčastniť pretekov s koňmi. Jeho sochu vytvoril Lysippos.“

Archeológovia podstavec Tróilovej sochy s kovovou doskou a úplným nápisom objavili na nepôvodnom mieste v olympijskom prytaneiu.

 Referencie a bibliografia 


 Pozri aj 
 Zoznam olympijských víťazov staroveku

Kategória:Starovekí športovci z Élidy
Kategória:Víťazi starovekých olympijských hier v tethrippe